Taxa Şehîdan a Êluhî de ciwano bi nameyê Suat Şahînî yo ke vera kontrolê Arêdayîşê Hayîdarîyanê Pêroyîyan (GBT) vejîya hetê polîsan ra bi çeke ame birîndarkerdene.
Polîsê ke vizêr saetanê serê sibayî de ameyî taxe waşt Suat Şahîn( 21) kontrol bikerê. Seba ke Suatî vera kontrolî vejîya polîsan di rey guleyî kerdî ey ser ro. Polîsanê ke Şahîn pê di guleyan birîndar kerd, destê ey kelemçê kerdî û bi wesayîtê sivîlî yê polîsan o berd nêweşxanyêko taybet.
Dîya zanayene ke rewşa Şahînî xidar a.
